Základná škola s materskou školou Dávida Mészárosa - Mészáros Dávid Alapiskola és Óvoda,

Školský objekt 888, 925 32 Veľká Mača

  

Názov projektu - a projekt címe: **Mesével együtt segítsük az egészséget!**

Zmluva číslo – a szerződés száma: 2018 – 1- HU01 – KA229 – 047862\_5

TEVÉKENYÉG TERV

**Téma:**  „Karácsonyi álom! – Adventi hagyományok felidézése – Lucázás – Betlehemezés – népi szokások felelevenítése és előadása – identitástudat formálása

**Tevékenységek:** Mennyi szeretet fér egy cipősdobozba? – cipősdoboz akció

Mikulás az óvodában

Karácsonyi vásár a helyi művelődési házban

**Tevékenység résztvevője:**

Mészáros Dávid Alapiskola és Óvoda - „Bogárvilág Óvodája“

* Mészáros Dávid Alapiskola és Óvoda tanulói és óvodásai
* Szülők
* Nagymácsédi sz.Hubertus Vadásztársaság

**Dátum:** 2019.12.2.-6.

**Felelősök a cipősdoboz akció és a karácsonyi vásár megszervezéséért:**

Bréda Szilvia

Juhos Erzsébet

Rózsa Anna

Mészáros Dávid Alapiskola és Óvoda mellett működő szülői tanács

Základná škola s materskou školou Dávida Mészárosa - Mészáros Dávid Alapiskola és Óvoda,

  

|  |  |
| --- | --- |
| **Beszámoló** | |
| **Tevékenység célja:** | * Élményt nyújtó tevékenységek biztosítása. * Család – óvoda kapcsolatának mélyítése. * A karácsonyi hangulat megteremtése |
| **Tevékenység feladata:** | * Az együtt ünneplés, ajándékozás, családi összetartozás fontosságának megértése, átélés * Ajándékozás, jótékonyság fontossága |
| **Szervezés:** | * Feltételek megteremtése * Szükséges eszközök beszerzése |
| **Eszközök:** | * Cipősdobozok gyűjtése |

Základná škola s materskou školou Dávida Mészárosa - Mészáros Dávid Alapiskola és Óvoda,

  

**Előzmények:**

Az ünnepek pillanatai, percei, órái nagyon gyorsan elmúlnak, ezért nagyon fontos és izgalmas az ünnepre való várakozás és az előkészület időszaka nemcsak a felnőttek, de az óvodás gyermekek számára is. Az advent első hetében a Bogárvilág óvodában izgalommal készültünk az adventi koszorún az első gyetyagyújtásra, hiszen ez már a karácsony fényét, a karácsonyi álmot jelenti. December elsejétől kezdve az egyik adventi kalendáriumon már festegettük a napokat,hogy megérkezzen a kis Jézus, a másikon pedig nyitogattuk az ablakokat, vártuk a karácsonyi csodát, a karácsony szellemét.

**Megvalósítás:**

„Mennyi szeretet fér el egy cipősdobozba?“ - A szeretet ünnepének közeledtével a gyerekekkel egyre többet beszélgettünk a karácsonyról, beszélgettünk az idős emberekről, hogyan tölthetik a karácsonyt, hiszen egyre többekre tör rá a magányosság érzése, amely különösen az idősek otthonában élő, vagy magukra hagyott idős embereket érinti. Pár apró gesztus azonban sokat segíthet. Egy kiváló szlovákiai magánkezdeményezésnek köszönhetően sikerült a mi óvodánknak is részt venni a gyűjtésben, ajándékainkkal, apró figyelmességgel megpakolt dobozokkal kedveskedtünk a galántai Pátria idősek otthonában élő idős bácsiknak, néniknek.

Advent első hetében a Mikulás is ellátogatott hozzánk, igaz hó hiányában, de puttonyát megpakolva angyalkák és ördög kíséretében érkezett az oviba. A szorgalmas hangya, a Pillangó és a Méhecske csoport pici kis műsorral lepte meg a fáradt Mikulást, aki ajándékkal jutalmazta meg az ügyes és bátor gyerekeket. Indulás előtt még saját készítésű mézeskaláccsal is megkínáltuk az öreg Mikulást. Mesés, bábos, mézeskalács-díszítős, boldog Mikulás - nap délután még folytatódott, hiszen Nagymácsédon ismét sor került a hagyományos karácsonyi vásárra. A szülőkkel karöltve minden évben közösen készülünk erre a vásárra, szebbnél szebb díszeket, ajándékokat, finomságokat készítetettünk, melynek bevételével a óvodánkat támogatjuk.

**Reflexió:**

A közös készülődés, az advent csodálatos, reményteli várakozás időszaka nagyon fontos számunkra ebben a rohanó világban, mert erősíti az összetartozás érzését.

Nagymácséd, 2019.12.2.-6.

Bréda Szilvia,

Projekt koordinátor

.................................